polyglot-tagger/wikipedia-language-snippets-filtered huggingface dataset:
శ్రుతశ్రవుడి పుత్రుడు వసుదేవుడి మేనల్లుడు శిశుపాలుడు. శిశుపాలుడు పాండవుల వలె శ్రీకృష్ణుడికి మేనత్త కుమారుడైనా, పాండవులకు శ్రీకృష్ణుడి మీద భక్తిపూర్వక ప్రేమాభిమానాలు ఉన్నాయి. కాని శిశుపాలుడికి కృష్ణుడి మీద శత్రుత్వం ఉండేది. శ్రీకృష్ణుడు తన సైన్యాలతో ప్రాగ్జ్యోతిషపురంలో ఉన్న సమయంలో శిశుపాలుడు ద్వారకను తగులబెట్టాడు. ఆ సమయంలో భోజకరాజు రైవతపర్వతం మీద ఉత్సాహంగా కాలం గడుపుతున్నాడు. శిశుపాలుడు ఆ రాజు మీద దండయాత్ర చేసి, అతడి అంగరక్షకులను చంపి, మిగిలిన వారిని గొలుసులతో బంధించి తన నగరానికి తీసుకు పోయాడు.
శ్రీకృష్ణుడి సేవకుని రూపంలో ఒక సేవకుడు కృష్ణుడిని సమీపించి తాను ద్వారక నుండి వచ్చానని ఆహుకుడు సందేశం పంపాడని చెప్పాడు. దిగులుగా దుఃఖిస్తూ " దేవా ! అహుకుడు ఇలా చెప్పాడు " కృష్ణా !
ఇక యుద్ధంతో పని లేదు కనుక నువ్వు యుద్ధం ఆపి ద్వారకను రక్షించే బాధ్యతను స్వీకరించు " అని చెప్పాడు. ఈ అబద్ధపు సమాచారమునకు కొంతసేపు విస్మయం చెందినా, కొంతసేపటికి కోలుకొని, అది రాక్షస మాయ అని గ్రహించి, యుద్ధాన్ని కొనసాగించాడు.
సౌభ రాజు సాళ్వుడు తన కాల్బలములను, అశ్వదళాలను, గజదళములను స్వయంగా నాయకత్వం వహిస్తూ తన చతురంగ బలములతో భూమార్గంలో పయనించి పుష్కలమైన నీరు ఉన్న మార్గాలలో పయనిస్తూ శ్మశానాలను, ఆలయములను, పవిత్రమైన వృక్షరాజాలను, చీమల పుట్టలు కలిగిన భూములను దాటుకుంటూ ద్వారకవైపు దండయాత్రకు వచ్చి విడిది చేసాడు. సాళ్వుడు అన్ని విధములైన ఆయుధములను, విస్తారమైన రథాలతో, కాల్బలములకు చక్కగాజీతభత్యములు సమకూర్చి చక్కగా ఆహారాలను అందించి, చక్కగా పోషించబడిన యుద్ధోత్సాహంతో అలంకరించిన రథములలోసిద్ధంగా ఉన్నారు.
సాళ్వుడు ద్వారకలో ప్రవేశించగానే ద్వారకలో ప్రవేశించే వారుగాని ద్వారక నుండి వెలుపలికి వెళ్ళేవారుగాని లేక పోవడం గ్రహించాడు. వీధులన్నీ ఏనుగులతో, అశ్వములతో నిండి ఉన్నాయి. యుద్ధవీరులకు కావలసిన సదుపాయములు జీతభత్యములు ఇవ్వబడ్డాయి. వారికి అహారపదార్థాలు, ఆయుధములు, దుస్తులు ఇవ్వబడ్డాయి. సైన్యంలో స్వర్ణమును జీతంగా ఇవ్వబడని వారు లేరు, సైన్యంలో అలసిన వారు కాని, పిరికివారు కాని ఎవరూ లేరు. ఆహుకుని చక్కని నిర్వహణలో సైన్యము యుద్ధసన్నద్ధం అయి ఉంది.
అర్జునుడు తన 12 మాసాల తీర్థయాత్రా సమయంలో ద్వారకానగరానికి విజయం చేసి, తన ప్రియ నేస్తము, దగ్గరి బంధువు అయిన శ్రీకృష్ణుడిని కలుసుకున్నాడు.
అర్జునుడు ఇంద్రప్రస్థం నుండి బయలుదేరి హిమాలయాలకు తీర్ధయాత్ర చేస్తూ తూర్పు సముద్రతీరానికి చేరి, అక్కడ నుండి దక్షిణ సముద్రతీరాల మీదుగా పశ్చిమ సముద్ర తీరం వైపు పయనించి, ద్వారకకు చేరి కృష్ణుడిని కలుసుకుని, రైవతక పర్వతానికి తీసుకొని పోబడి, అక్కడి నుండి సమీపంలోని ద్వారక చేరుకున్నాడు.
ఆయన స్వస్థలం కర్ణాటకలోని బెల్గాం. ఆయన అసలు పేరు బ్రహ్మానంద. స్నేహితులు ముద్దుగా బ్రమ్మూ అని పిలిచేవారు. ఆయన తండ్రి వివిధ ప్రాంతాలనుంచి కలప తీసుకుని వచ్చి వ్యాపారం చేసేవాడు. వారికి ఓ సా మిల్లు కూడా ఉండేది. ఆయన చదువంతా స్వంత ఊరు బెల్గాంలోనే సాగింది. ఉన్నత పాఠశాల చదువు నుంచే పాఠశాలలో జరిగే సాంస్కృతిక ఉత్సవాలలో పాల్గొనేవాడు. కొన్ని బహుమతులు కూడా గెలుచుకున్నాడు. అందరూ అతన్ని సినిమాలకు సరిపోతావని పొగుడుతున్నా గురురాజ్ భట్ అనే స్నేహితుడు మాత్రం అతన్ని సినిమాలకు పనికిరావని ఎగతాళిగా చేశాడు. దాంతో అతడితో చాలెంజ్ చేసి నాన్న వ్యాపారం కోసం దాచుకున్న కొంత సొమ్ము తీసుకుని బెంగుళూరుకు వచ్చేశాడు. వాళ్ళ తల్లిదండ్రులకు కూడా అతను సినిమాల్లో చేరడం ఇష్టం లేదు.
బెంగుళూరుకు రాగానే పొట్టకూటి కోసం ఓ స్టార్ హోటల్ లో రాత్రిళ్ళు పాటలు పాడేవాడు. పాటలు పాడటం అతనికి చిన్నప్పటి నుంచీ హాబీ. పగలు సినిమా అవకాశాల కోసం ప్రొడక్షన్ ఆఫీసులు, దర్శకనిర్మాతల చుట్టూ తిరిగే వాడు. కొద్ది రోజులకు ఎస్.డి. సిద్ధలింగయ్య అనే దర్శకుడు
పరాజిత అనే కన్నడ సినిమా ద్వారా కథానాయకుడిగా అవకాశమిచ్చాడు. అప్పట్లో ఆ సినిమా వంద రోజులు ఆడింది. ఆ తరువాత పది సినిమాల్లో కథానాయకుడిగా నటించాడు. తరువతా తెలుగు సినిమా ప్రతిఘటన లో కాళీ అనే విలన్ పాత్ర చేశాడు. అది అతనికి చాలా మంచి పేరు తీసుకుని
ఆయన భార్యపేరు కల్పన. వారిది పెద్దలు కుదిర్చిన వివాహం. వారికి ముగ్గురు పిల్లలు. ఇద్దరు అబ్బాయిలు, ఒక అమ్మాయి. ఖాళీ సమయాల్లో టెన్నిస్, గోల్ఫ్ ఆడుతాడు. వంటచేయడం కూడా ఆయన హాబీ. పౌరాణిక పుస్తకాలు ఇష్టంగా చదువుతాడు.
చరణ్ రాజ్ దక్షిణ భారతీయ సినిమా నటుడు. ఆయన స్వస్థలం కర్ణాటకలోని బెల్గాం. ఆయన ఇంతవరకు తెలుగు, తమిళం, కన్నడ భాషలలో సుమారు 400 సినిమాలలో నటించాడు.
లాంప్రేలను దీర్ఘకాలంగా మానవులకు ఆహారంగా ఉపయోగిస్తున్నారు. వారు అత్యంత పురాతన రోమన్లు​​ సమయంలో మధ్య యుగం వారు ఈ చేపల్ని ఆనందిస్తూ ఉన్నారు. ఎగువ తరగతి ప్రజలు, ముఖ్యంగా ఉపవాసం కాలంలో విస్తృతంగా తింటారు. వీటిని యూరోప్ అంతటా నిజమైన చేప కంటే రుచిగా ఉంటుదని భావిస్తారు. ఇంగ్లాండ్ రాజు హెన్రీ " " ఆహారం తిని మరణించారని చెప్పబడింది. అయితే అతని మరణానికి ఇదే కారణమా అనేది స్పష్టంగా లేదు. మార్చి 4 వ, 1953 న యునైటెడ్ కింగ్డమ్ యొక్క ఎలిజబెత్ రాణి పట్టాభిషేకం నాటి విందులో లాంప్రేలను ఉపయోగించి రాయల్ ఎయిర్ ఫోర్స్ ద్వారా చేశారు.
లాంప్రేలు ఒక రకమైన దవడలేని చేపలు. లాంప్రే అనగా రాతి అంటుబిళ్ళ . ఈ జాతి జీవులన్నింటికి దంతాలున్న గరాటు ఆకారంలోని అంటుబిళ్ళ ఉంటుంది. . ఇవి జలగ మాదిరిగా ఇతర జాతుల దేహంలోకి చొచ్చుకొనిపోయి వాటి రక్తాన్ని పీలుస్తాయి. అయితే ఎక్కువ జీవులు ఇతర చేపలమీద దాడిచేయవని తెలియాలి. జంతుశాస్త్రం ప్రకారం కొంతమంది వీటిని నిజమైన చేపలుగా పరిగణించరు.
ముఖ్యంగా నైరుతి యూరోప్ లో, పెద్ద లాంప్రేలు ఇప్పటికీ అత్యంత బహుమతిగా రుచికరమైన. అధికంగా జరిగే చేపల వేట మూలంగా ఆ ప్రాంతాల్లో వారి సంఖ్య తగ్గించింది. లాంప్రేలను స్వీడన్, ఫిన్లాండ్, రష్యా, బాల్టిక్ దేశాలు, దక్షిణ కొరియా దేశాలలో వినియోగించబడ్డాయి. బ్రిటన్ లో సాధారణంగా ఫిషింగ్ కోసం ఎర, సాధారణంగా చనిపోయిన ఎరగా ఉపయోగిస్తారు.
ఫిష్ బేస్ ఆధారంగా లాంప్రే కుటుంబంలో సుమారు 43 జాతుల జీవాలు 8 ప్రజాతులలోను, మూడు ఉపకుటుంబాలలోను వర్గీకరించబడ్డాయి:
ఒక‌ప్ప‌డు ఉత్స‌వాల కోసం ఉగ్ర‌శ్రీనివాసుని మూర్తిని వినియోగించేవార‌ట‌. అయితే ఒకానొక బ్ర‌హ్మోత్స‌వాల సంద‌ర్భంలో, స్వామివారి ఊరేగింపు జ‌రిగే స‌మ‌యంలో చుట్టుప‌క్క‌ల మంట‌లు చెల‌రేగాయి. ఎందుకిలా జ‌రిగిందా అని భ‌క్తులు, అర్చ‌కులు ఆందోళ‌న‌ప‌డుతుండ‌గా ఒక భ‌క్తుని ద్వారా స్వామివారు త‌న సందేశాన్ని వినిపించాడ‌ని అంటారు. మారుతున్న కాలానికి అనుగుణంగా మ‌రో సౌమ్య‌మైన మూర్తిని ఉత్స‌వాల కోసం వినియోగించ‌మ‌న్న‌దే ఆ సందేశం. ఒక కొండ వంగి ఉండే ప్ర‌దేశంలో ఆ మూర్తి క‌నిపిస్తుంద‌ని కూడా స్వామివారు తెలియ‌చేశార‌ట‌. ఆ సందేశాన్ని అనుస‌రించి భ‌క్తులు నూత‌న ఉత్స‌వ మూర్తి కోసం వెత‌క‌సాగారు. అలా వారికి ఒకచోట శ్రీదేవిభూదేవి స‌హిత వేంక‌టేశ్వ‌రుని విగ్ర‌హాలు ల‌భించాయి. ఈ స్వామివారికి త‌మిళంలో 'మ‌లై కునియ నిన్ర పెరుమాళ్‌' అన్న పేరుని స్థిర‌ప‌రిచారు. కాల‌క్ర‌మంలో అదే మ‌ల‌య‌ప్పస్వామిగా మారింది.
తిరుమ‌ల గ‌ర్భాల‌యంలో ఉన్న మూల‌విరాట్టుని 'ధ్రువ బేర‌' అంటారు. అంటే స్థిరంగా ఉన్న ప్ర‌తిమ అని అర్థం. ఈ మూల‌విరాట్టుని ఉన్న చోట నుంచి క‌ద‌ల్చరాదు కాబ‌ట్టి ఆ పేరు వ‌చ్చింది. మ‌రి గ‌ర్భాల‌యం వెలుప‌ల శ్రీనివాసునికి సేవ‌లు చేసేందుకు, క‌ళ్యాణోత్స‌వం త‌దిత‌ర ఉత్స‌వాలు నిర్వ‌హించేందుకు, ఊరేగించేందుకు ఒక అంశ ఉండాలి క‌దా!
తిరుమ‌ల‌లో శ్రీ మ‌ల‌య‌ప్ప స్వామివారు, ఉత్స‌వమూర్తిగా వెలుగొందుతున్నారు. మూల‌విరాట్టుకి జ‌రిగే ప్ర‌తి కార్య‌క్ర‌మానికీ ఈ ఉత్స‌వ‌బేర ప్ర‌తినిథిగా ఉంటుంది కాబ‌ట్టి, ఈ స్వామివారిని మూల‌విరాట్టుతో స‌మానంగా భావిస్తారు.
కన్య మాసంలో ఈ బ్రహ్మోత్సవాలు తిరుమల శ్రీ వేంకటేశ్వర స్వామికి ఒక్కసరే జరిగేవి. అప్పుడు పల్లవుల రాణి "సామవై" శ్రీవేంకటేశ్వర స్వామికి వెండి విగ్రహం ప్రతిష్ఠించింది దీనిని "భోగ శ్రీనివాసా" అని పిలుచుకునేవారు. ఈ భోగశ్రీనివాసునినే ఉత్సవ మూర్తిగ బ్రహ్మోత్సవాలు సమయం తిరు వేధుల్లో 9 రోజులు తిప్పేవారు. కాని ఇప్పుడు వుండే మలయప్ప స్వామి ఉత్సవ మూర్తి మాత్రం 1339. నించి వెలుగులోకి వచ్చింది.
తిరుమ‌ల‌లో మ‌ల‌య‌ప్ప స్వామిని ఉత్స‌వ‌మూర్తిగా ఊరేగించిన విశేషాలు త‌ర‌చూ వార్త‌ల్లోకి వ‌స్తుంటాయి. ఇంత‌కీ ఎవ‌రీ మ‌ల‌య‌ప్ప స్వామి!
తిరుమల శ్రీ వెంకటేశ్వర స్వామి యొక్క ఉత్సవ మూర్తిని మలయప్ప స్వామి అంటారు. శ్రీ వెంకటేశ్వర స్వామి భార్యలైన శ్రీదేవి, భూదేవి ఉత్సవ విగ్రహాలను ఉభయ నాంచారులు అంటారు.
అల్ప ఉమ్మనీరు లేదా ఆలిగో హైడ్రామ్నియాస్ గర్భిణీ స్త్రీలలొ కనిపించే పరిస్థితి. ఈ స్థితిలో గర్భాశయంలో ఉమ్మనీరు తక్కువగా ఉంటుంది. దీనిని స్కానింగ్ ద్వారా సుళువుగా గుర్తించవచ్చును.
రామాయణం - యుద్ధ కాండలో పేర్కొనబడ్డ సంజీవని మొక్క ఇదే. శ్రీరాముడికి, రావణుడికి యుద్ధం జరిగే సమయంలో ఇంద్రజిత్తు ఆయుధ దెబ్బతో లక్ష్మణుడు స్పృహ కోల్పోతాడు. హనుమంతుడు హిమాలయాల్లో ఉన్న సుమేరు పర్వతానికి వెళ్ళి అక్కడ సంజీవని మొక్కను గుర్తుపట్టక మొత్తం సుమేరు పర్వతాన్ని ఎత్తుకొస్తాడు. లక్ష్మణుడికి ఆ మొక్క రసాన్ని పోయగా స్పృహనుంచి లేస్తాడు.
2022 మే 22న చెన్నైలో జరిగే బయోడైవర్సిటీ ఎగ్జిబిషన్‌లో సంజీవిని ప్రదర్శించాలని బిహార్‌ సర్కారు నిర్ణయించింది. బీహార్‌లోని రోహతస్‌ జిల్లాలో లభించే సంజీవిని బూతి అనే మొక్కను రామాయణంలోని సంజీవినిగా విశ్వసిస్తారు. ఇందులో అనేక ఔషధ లక్షణాలున్నాయని బిహార్‌ బయోడైవర్సిటీ బోర్డు చైర్మన్‌ డీకే శుక్లా వెల్లడించారు.
చందూ ఎయిర్టెల్ మ్యూజిక్ కాంపిటీషన్ కి కొచ్చి వేల్లాలనుకుంటాడు. రితు, ఉదయ్, సిరి కూడా అతనితో పాటు కొచ్చి వస్తారు. అందరూ అక్కడ ఒక హోటల్లో ఉంటారు. అక్కడే క్లారిటీ కన్నా రావు ఆలీ సర్వెంటు. ఆలీతొ వీళ్లు బాగా పరిహసము చేస్తారు. తరువాత సిదార్ద్ కాంపిటెషన్ లో విజయం సాదిస్తాడు, సిద్దార్థ్ వాళ్ళ నాన పేపర్ లో చూసిన తరువాత సంతొషీస్తాడు అది కూడా వేరే అతను పక్కింటి అతను చెప్తే తెలుస్తుంది. కాని దానిని సిద్దార్ద్ తండ్రి మనస్ఫూర్తిగ సంతొషించలేకపొతాడు కారణం సిద్దర్థ్ ని వాళ్ల నాన్న ప్రొత్సహించరు. తరువత సిద్దార్థ్ మంచి సంగీత దర్శకుడు అవుతాడు, కాని అంతకు ముందు సిద్దార్థ్ శ్రుతిహసన్ ఒక పెద్ద సందేహములో పడతారు కారణం నవదీప్, శ్రుతిహసన్ మద్య వాగ్వదం జరుగుతుంది. ఎందుకంటే నవడీప్ కి సిద్దార్థ్, సృతిహాసన్ కలిసి వుండటం ఇష్టం లేదు ఎందుకంటే సిద్దార్థ్, సృతిహాసన్ ని ప్రేమికులు అనుకుంటాడు.
ఎందుకంటే నవడీప్ కి సిద్దార్థ్, సృతిహాసన్ కలిసి వుండటం ఇష్టం లేదు ఎందుకంటే సిద్దార్థ్, సృతిహాసన్ ని ప్రేమికులు అనుకుంటాడు.అల వాళ్ళ ఇద్దరి మద్యన గొడవ జరుగుతుంది నవదీప్ వాళ్ళని అడుగతడు మీరు ఇద్దరు లైఫ్ లో కలవకూడదని చివరికి వాళ్ళ ఇద్దరు విడిపోతారు సిద్దార్థ్ మరుయు సృతిహాసన్ తల్లిదండులు వాళ్ళని పెళ్ళి చేసుకోమని చెప్తారు ఐన వాళ్ళు వినరు, మా ఇద్దరిది మంచి స్నేహం అని చెప్తారు. కానీ అది నవదీప్ కి నచ్చదు . చివరికి సిద్దార్థ్, సృతిహాసన్ విడిపోతారు చివరికి సిద్దార్థ్ మంచి సంగిత దర్శకుడు అవుతాడు. అప్పుడు నవదీప్ వాళ్ళ స్నేహాన్ని అర్ధం చేసుకొని సమాజానికి ఒక సందేశం ఇస్తాడు నేను కూడా అందరిలాగానే ఆలోచించాను, కానీ నాకు పుట్టిన మా బిడ్డ అల అలోచిన్చాకుడదని నిన్ను పిలిచాను . మల్లి నా భార్యకి నేను తన స్నేహితున్ని భాహుమతిగా ఇస్తున్నాను అని సందేశం చెప్తాడు.చివరికి ఈ సినిమా జీవిత కలం స్నేహం అనేది అబ్బాయికి అబ్బాయికి లేక అమ్మాయికి అమ్మాయికి మాత్రమే సంబంధించినది కాదు. జీవిత స్నేహం అనేది అమ్మాయి అబ్బాయి కూడా చేయ్యోచు అనే సందేసం ఇస్తుంది.
సినిమా ప్రారంభంలో చందూ సిద్ధార్థ్ సిరీ శృతి హాసన్ చిన్న నాటి స్నేహితులు. చందూని ఫాల్తుస్ అని సిరిని కిల్లర్ అని ముద్దు పేర్లతో పిల్చుకుంటూ ఉంటారు. ఇద్దరు సంతోషంగా ఉంటారు. వారితో పాటే వారి స్నేహం కూడా పెరుగుతూ వస్తుంది. చందూని ఎం.బి.ఎ. చేయడానికి ముంబై పంపిస్తే, సంగీతం బ్నేర్చుకొని తిరిగిరావడం తన తండ్రికి కోపాన్ని తెప్పిస్తుంది. అయితే సిరి చందూ తండ్రిని ఒప్పిస్తుంది. చందూ కెరీర్ బాధ్యతే అంటుంది. ఒక మ్యూజిక్ ఆడిషన్ కి వెళ్తారు కాని అక్కడ ఒక బాండ్లోని అబ్బాయిలతో గొడవ పెట్టుకున్నందుకు ఆడిషన్ జరుగాకుండానే వచ్చేస్తారు. ఈ లోపు సిరి ఉదయ్ నవదీప్తో ప్రేమలో పడుతుంది. అతను యు.యస్.లో ఉంటాడు. ఈ లోపు వారి కాలేజీ ఫ్రెండ్ రితు శర్మ హన్సిక మోత్వాని పరిచయం అవుతుంది. చందూ ఆమెతో ప్రేమలో పడతాడు. చందూ అప్పటినుంచి రితూని ఇంప్రెస్స్ చేస్కోవడానికి టైం మొత్తం కేటాయించడంతో సిరికి తనని దూరం పెడుతున్నాదేమో అని అపోహ పడుతుంది. అందుకని చెన్నైలో ఒక డాన్సింగ్ స్చూల్లో చేరడానికి సిద్దపడుతుంది. వెళ్ళి పోతుండగా చందూ వచ్చి సారి చెప్పి వేల్లోద్దని బ్రతిమాలుతాడు, ఇంతలో ఉదయ్ కూడా ఇండియా వస్తున్నాడని తెలిసి వెళ్ళే ప్రయత్నం విరమించుకుంటుంది సిరి.
నందమూరి తారక రామారావు పదవీచ్యుతుడైన పిదప ఈయన నాదెండ్ల భాస్కరరావుతో చేతులు కలిపి కొద్దికాలం రెవిన్యూ మంత్రిగా పనిచేశాడు.
తంగి సత్యనారాయణ - శ్రీకాకుళంలోని తన నివాసంలో అక్టోబరు 25, 2009, ఆదివారం ఉదయం కన్నుమూశాడు. అన్నవాహికలో ఏర్పడిన క్యాన్సర్‌తో గత కొంతకాలంగా బాధపడుతున్న అతనుకు హైదరాబాదులో శస్త్రచికిత్సలు కూడా నిర్వహించారు.
అక్కినేని సంజీవి అక్కాచెల్లెలు, ధర్మదాత, అత్తగారు కొత్తకోడలు, నాటకాలరాయుడు, మల్లమ్మ కథ లాంటి చిత్రాలకు దర్శకత్వం వహించారు. ఆయన అంతకుముందు ఎడిటింగ్ శాఖలో నిష్ణాతుడు. విదేశీ చలన చిత్రోత్సవాల్లో పాల్గొనే చిత్రాలకు మన తెలుగు చిత్రాల నిడివి ఎక్కువైనపుడు వాటిని అర్థవంతంగా కుదించి పంపించిన ఘనత సంజీవి గారిది. అంతేకాదు. అప్పట్లో మనకు కొత్తైన సబ్ టైట్లింగ్ ప్రక్రియను సరైన పరికరాలు లేకుండా మామూలు లాబరేటరీలో అత్యంత ప్రతిభావంతంగా రూపొందించి చిత్రోత్సవాలకు పంపించారు. ఆ తర్వాత చాలా కాలానికి గానీ సబ్ టైట్లింగ్ పరికరం మన దేశానికి రాలేదు. సంజీవి గారు అలా నిడివి కుదించి సబ్ టైట్లింగ్ చేసిన చిత్రాల్లో నమ్మినబంటు, అంతస్తులు, పదండి ముందుకు, సాక్షి లాంటి చిత్రాలు వున్నాయి.
అక్కినేని సంజీవరావు ఆంధ్ర ప్రదేశ్ రాష్ట్రములో పశ్చమ గోదావరి జిల్లా సోమవరప్పాడు గ్రామంనందు అక్కినేని శ్రీరాములు, బసవమ్మ దంపతులకు జన్మించాడు.వీరి కుమారుడే జాతీయ పురస్కారాల్ని పొందిన ఎడిటర్ శ్రీకర్ ప్రసాద్. తెలుగు సినీనిర్మాత, దర్శకుడు, నటుడు, దాదాసాహెబ్ ఫాల్కే అవార్డు గ్రహీత ఎల్.వి. ప్రసాద్ గారు వీరికి స్వయాన అన్నగారే.
ఈ పర్వంలో అంతర్గత భాగంగా ఉన్న భగవద్గీత హిందువుల పవిత్ర గ్రంధాలలో ఒకటిగా పరిగణింపబడుతున్నది.భగవద్గీత , భీష్మ పర్వము 25వ అధ్యాయము మొదలు 42వ అధ్యాయము వరకు 18 అధ్యాయములు భగవద్గీతగా ప్రసిద్ధము. కాని గీత ఒక ప్రత్యేక గ్రంధముగా భావింపబడుతుంది. సాక్షాత్తు కృష్ణ భగవానుడు బోధించిన జ్ఞానము గనుక ఇది హిందువుల పరమ పవిత్ర గ్రంధాలలో ఒకటి. సిద్ధాంత గ్రంథమైన భగవద్గీతయందు వేద, వేదాంత, యోగ విశేషాలున్నాయి. భగవద్గీతను తరచుగా "గీత" అని సంక్షిప్త నామంతో పిలుస్తారు. దీనిని "గీతోపనిషత్తు" అని కూడా అంటారు.భగవద్గీతలో భగవంతుని తత్వము, ఆత్మ తత్వము, జీవన గమ్యము, గమ్యసాధనా యోగములు బోధింపబడినవి.
భీష్మ పర్వము, మహాభారతంలోని ఆరవ భాగము. ఈ పర్వంలో కురుక్షేత్ర యుద్ధం ఆరంభమవుతుంది. భీష్ముని నాయకత్వంలో జరిగిన పది రోజుల యుద్ధం భీష్మపర్వంలో ఉన్నది. భగవద్గీత ఈ పర్వంలో ఒక భాగం. పర్వం ఆరంభంలో వ్యాసుడు యుద్ధాన్ని ఆపుజేయమని ధృతరాష్ట్రునికి బోధిస్తాడు కాని ఆ ప్రయత్నం ఫలించదు. ఇక యుద్ధాన్ని చూడడానికి సంజయునికి అతీంద్రియ శక్తులను ప్రసాదిస్తాడు వ్యాసుడు. ఆ శక్తుల ద్వారా తాను చూసిన యుద్ధాన్ని సంజయుడు ధృతరాష్ట్రునికి వర్ణిస్తూ ఉంటాడు.భీష్ముడు పదవనాటి యుద్ధంలో నేలకు ఒరిగి అంపశయ్యపై చేరడంతో ఈ పర్వం ముగుస్తుంది.
భీష్మ పర్వములో మొదటి పది రోజుల కురుక్షేత్ర సంగ్రామం వర్ణింబడింది. కాని యద్ధమే కాక ఈ పర్వంలో అనేక ఆధ్యాత్మిక విశేషాలున్నాయి.
ఈ ఆలయం 1947 లో శరణార్థుల శిబిరంగా మారింది. స్వాతంత్ర్యం సమయంలో జరిగిన అల్లకల్లోల కాలంలో స్వామినారాయణ అసలు చిత్రాలను తొలగించి భారతదేశానికి తీసుకువెళ్లారు. ఈ ఆలయంలో మొదట ఉన్న ఒక మూర్తి ఇప్పుడు రాజస్థాన్ లోని ఖాన్ గ్రామంలో ఉంది. సింధ్ నలుమూలల నుండి భారతదేశంలో స్థిరపడాలని కోరుకునే ప్రజలు ఓడ ద్వారా భారతదేశానికి బయలుదేరాలని ఈ ఆలయంలో ఎదురుచూశారు. ఈ కాలంలో పాకిస్తాన్ వ్యవస్థాపకుడు మహ్మద్ అలీ జిన్నా ఈ ఆలయాన్ని సందర్శించాడు. 1947లోస్వాతంత్ర్యం వచ్చిన తరువాత మొదటి సారిగా 1989 లో, అహ్మదాబాద్ లోని శ్రీ స్వామినారాయణ మందిరానికి చెందిన సాధువుల బృందం ఈ ఆలయాన్ని సందర్శించింది. అప్పటి నుండి, అహ్మదాబాద్ ఆలయం నుండి సాధువుల చిన్న బృందాలు ఈ ఆలయాన్ని కొన్ని సంవత్సరాల వ్యవస్థిలో ఒక తీర్థయాత్రలో సందర్శిస్తాయి.
శ్రీ స్వామి నారాయణ మందిర్, కరాచీ ఒక హిందూ దేవాలయం. ఇది పాకిస్థాన్ ఉన్న ఒకే ఒక స్వామి నారాయణన్ దేవాలయం. కరాచీ నగరంలోని మొహమ్మద్ ఆలీ జిన్నా రోడ్‌లో 32,306 చదరపు గజాల కంటే ఎక్కువ విస్తీర్ణం గల ఆలయం. ఈ దేవాలయం 2004 ఏప్రిల్ లో 216వ వార్షికోత్సవం జరుపుకుంది. ఈ ఆలయ విశిష్టత కారణంగా హిందువులె కాకుండా ఇస్లాం మతాన్ని అనుసరించేవారు కూడా ఈ దేవాలయాన్ని సందర్శిస్తారు. ఈ ఆలయ ప్రాంగణంలో ఒక పవిత్రమైన గోశాల ఉంది. ఈ ఆలయం కరాచీలోని హిందూ నివాసితుల పరిసరాల మధ్యలో ఉంది. దేవాలయాన్ని సందర్శించడానికి వచ్చే సందర్శకుల కోసం ఉన్న ధర్మశాల భవనం ఇప్పుడు నగర జిల్లా ప్రభుత్వ కార్యాలయంగా మార్చబడింది.
పాకిస్తాన్ హిందూ కౌన్సిల్ ప్రకారం, స్వామినారాయణ జయంతి, రామ నవమి, జన్మాష్టమి, దసరా, దీపావళితో పాటు దాదాపు అన్ని ప్రధాన మత ఉత్సవాలను ఈ ఆలయంలో హిందువులు జరుపుకుంటారు. ఆలయ మైదానం మధ్యలో హోలీ భోగి మంటలతో హోలీని జరుపుకుంటారు, తరువాత రంగులతో ఆట ఆడతారు. కృష్ణుడిపై భజనలు, ఉపన్యాసాలతో జన్మాష్టమి జరుపుకుంటారు, దీపావళిలో, తన పద్నాలుగేళ్ల ప్రవాసం నుండి రాముడిని స్వాగతించడానికి భక్తులు కాంతి దీపాలు, కొవ్వొత్తులను వెలిగిస్తారు, చివరికి అతను రావణుడిని ఓడించే సందర్భంగా యువకులు ఆలయంలో పటాకులు పేల్చుతారు. ఈ ఆలయంలో జరిగే హోలీ పండుగ వేడుకలు కరాచీలో అతిపెద్దవి.
పాకిస్తాన్ దెశంలో సింధ్ ప్రాంతంలోని కరాచీలో గల స్వామినారాయణ మందిర సముదాయంలో హిందూ సమాజం నివసించే ప్రాంతంలో సిక్కు సమాజం కోసం గురుద్వారా కూడా నెలకొల్పబడింది.
ఈ గ్రామం పూర్వం నుంచి కూడా "కొప్పర్రు" అనే పేరుతోనే ప్రసిద్ధిగాంచింది. శాలివాహన శకం ప్రారంభమైన తర్వాత కొందరు రాజులు దీన్ని పరిపాలించారు. ఆ తరువాత యిది అశ్వపతి, నరపతి, గజపతి అనే మూడు సింహాసనాలుగా ఏర్పడింది. గజపతి సింహాసనాన్ని అలంకరించిన గజపతి మహారాజు గారు శాలివాహన శకం 1056 మొదలుకొని ధర్మవంతుడై రాజ్యాన్ని పాలించాడు. వీరి దగ్గర ప్రధానిగా పనిచేసిన గోపరాజు రామన్న గారు శాలివాహన శకం 1067 అంటే రక్తాక్షి నామ సంవత్సర భాద్రపద బహుళ అమావాస్య మంగళవారం సూర్యగ్రహణం సమయంలో రాజుగారి నుండి ఈ ప్రాంతాన్ని దానంగా స్వీకరించి బ్రాహ్మణులకు వంశపారంపత్యపు గ్రామకరణీకపు హక్కులు నిర్ణయించగా యీ కొప్పర్రుకు యజుశ్శాఖాధ్యయనులైన "కొప్పర్తి" వారికి ఒక కరణీకం, "పుణ్యమూర్తి" వారికి ఒక కరణీకం మొత్తం మీద రెండు కరణీకాలుగా ఏర్పాటు చేయబడ్డది. ఈ రెండు కరణీకాలకు చెందిన ఆరువేల నియోగులకు సమభాగాలుగా మిరాశీ యిచ్చారు. కాబట్టి అప్పటి నుండి ఈ రెండు వంశాలకు చెందినవారు కరణీకం అనుభవిస్తున్నారు.
ఫసలీ సంవత్సరం 1122 లో కొండవీటి సీమ మూడు భాగాలుగా విభజింపబడి జమిందార్లకు పంపిణీ అయింది. ఈ గ్రామం నాదెండ్ల సమితిలో చేరినందువల్ల సర్కారు మజుమ్దారయిన మాసూరి వెంకన్న పంతులు గారి వంతులోకి వచ్చింది. నాదెండ్ల సమితి చిలకలూరిపేట తాలూకాలో చేర్చబడ్డది. ఆ కారణం చేత వెంకన్న పంతులు గారు పరిపాలిస్తూ ఉండగా ఆర్థిక ఒత్తిడి కారణంగా వేలూరు వగైరా తొమ్మిది గ్రామాలను ఒక గుంపుగా చేసి వాసిరెడ్డి పద్మనాభుని గారికి విక్రయించారు. అందుచేత పద్మనాభుని గారు, చంద్రమౌళి నాయుడు గారు, పెద్ద రామలింగన్న గారు, నర్సన్న గారు మారన్న గారు, చిన్న నరసయ్య గారు, చిన్న రామలింగన్న గారు ఫసలీ సంవత్సరం 1173 వరకు ప్రభుత్వం చేశారు. ఆ తర్వాత జగ్గయ్య గారు చిన్న రామలింగన్న గారి కాలంలో ప్రభుత్వాన్ని చేపట్టి ఫసలీ సంవత్సరం 1173 నుండి ఫసలీ సంవత్సరం 1175 వరకు మూడు సంవత్సరాలు కొనసాగారు.
పిమ్మట రామన్న గారు ఫసలీ సంవత్సరం 1176 లో ప్రభుత్వానికి వచ్చి సర్కారు జమిందారులైన మాణిక్యారావు గారితో వచ్చిన శత్రుత్వం పెరిగిపోయి కలత కలిగించగా తమకు సహాయం చేయడం కోసం అద్దంకి ప్రభువులైన మందపాటి వారి సంస్థానంలో సర్దారులుగా ఉన్న కమ్మవారు బొల్లెపల్లి, మేదరమెట్లకు చెందిన వారైన నరహరిగారు, బత్తని శింగరప్ప గారు, బత్తిని నర్సన్న గారు, మేదరమిట్ట గోపన్న గారు, బొల్లెపల్లి తిరువెంగళప్ప గారు మొదలైన గొప్ప పరాక్రమవంతులను రప్పించుకొని వారికి సర్దారీ హోదాలిచ్చి తన కార్యకలాపాలలో సహాయపడేటందుకు 50 మంది కమ్మవారిని ఏర్పాటు చేసుకున్నారు. ఆ గ్రామంలో ఉండే తమ స్థావరాలకు, సిబ్బంది మున్నగువారి జీతాలకు బాధ్యత వహించే విధంగా గ్రామకట్టడి చేసి వారికి, వారి కాపురాలకు గ్రామంలో అవకాశమిచ్చి ఫసలీ సంవత్సరం 1192 వరకు పరిపాలించి పైన రాసిన విధంగా అమలుచేశారు.
శాలివాహన శకం 1500 వరకు కొనసాగిన తర్వాత మొగలాయి ప్రభుత్వం వచ్చింది. అప్పుడు దేశముఖి, దేశపాండ్య మొదలైన 12 రకాల గుమస్తాగిరీలు ఏర్పాటుచేసి, ప్రభుత్వ సమితులలో కొన్ని గ్రామాలను అటూ యిటూ చేసేటప్పుడు ఈ గ్రామం నాదెండ్ల సమితిలో దాఖలు చేయబడ్డది కాబట్టి ఇది వేరే ప్రత్యేక అధికారి కింద లేదు. దేశపాండ్యాల ద్వారా ప్రభుత్వ వ్యవహారాలను నిర్వహింపజేశారు.
తదనంతరం శాలివాహన శకం 1241 లగాయతు ఈ ప్రాంతానికి రెడ్లు ప్రభువులుగా వచ్చారు. వారు కొండవీడు మొదలైన వాటి నిర్మాణం జరుగుతున్నప్పుడు ఈ గ్రామంలో విష్ణు దేవాలయం లేకపోవడాన్ని గమనించి, పైన పేర్కొన్న మల్లేశ్వర స్వామి దేవాలయానికి దక్షిణంగా మధ్యలో విష్ణు దేవాలయం కట్టించి ఆ దేవస్థానానికి ప్రత్యేక సదుపాయాలు చేసి, ఉత్సవాలు జరిగేటట్లు ఆజ్ఞాపించారు.
పైన పేర్కొనబడ్డ గణపతి మహారాజు గారి కుమారులైన కాకతి గజపతి గారు పరిపాలించిన తర్వాత వారి పుత్రులైన కాకతీయ రుద్రదేవ మహారాజు గారు శాలివాహన శకం 1060 నుంచి పరిపాలించారు. ఆ కాలంలో ఈ స్థలానికి ఉత్తరం వైపు శివాలయం కట్టించి మల్లేశ్వర స్వామి అనే లింగమూర్తిని ప్రతిష్ఠించారు.
గుంటూరు జిల్లా చింతపల్లి తాలూకా వేలూరు సబ్ డివిజను నాదెండ్ల సమితికి చెందిన కొప్పర్రు గ్రామం సంగతుల్ని కొప్పర్రు కైపియత్తు గా పేర్కొంటారు. ఇది 1812 లో ఆ ఊరి కరణం చేత రాయబడింది.
తే.ది. 26.10.2020న శార్వరి నామ సంవత్సర విజయదశమి నాడు శ్రీ శ్రీ శ్రీ జగద్గురువులు ఆదిశంకరాచార్యులు స్థాపించిన దక్షిణామ్నాయ శృంగేరి శారదా పీఠం ఆస్థాన జ్యోతిర్విద్వాంసులుగా నియమితులయ్యారు.
పైన తెలిపిన రంగాలలో అనేక మంది నిష్ణాతులు ఉన్నప్పటికీ, అన్ని రంగాలలోను పరిచయమున్న వ్యక్తి ఆయన. ఆయన ఎం.ఎ. పట్టాలను సంస్కృతం, జ్యోతిషం, తెలుగు లలో పొందాడు. ఆయన "ఉన్నత పదవి - రాజయోగం" అనే అంశంపై పరిశోధనలు చేసి, డాక్టరేటు పట్టా పొందాడు. ఆయన 37000 మంది ప్రముఖ వ్యక్తుల జాతక చక్రాలను పరిశీలించి, పరిశోధనలు చేశాడు. ఆయన చేసిన కృషికి పొట్టి శ్రీరాములు విశ్వవిద్యాలయం నుండి బంగారు పతకాన్ని పొందాడు
జ్యోతిష వేత్తలుగా, పురోహితులుగా, పంచాంగకర్తలుగా చాలామంది ఉన్నా, జ్యోతిషంలో శాస్త్రీయంగా పరిశోధనలు చేసి, పి.హెచ్ డి పట్టాను పొందిన వారు తెలుగువారిలో అరుదు. ఇతడు అటువంటి అరుదైన వ్యక్తి.
శంకరమంచి రామకృష్ణ శాస్త్రి ఖగోళ, జ్యోతిష శాస్త్ర పండితుడు. ఈయన శంకరమంచిగా పిలువబడుతున్నాడు. ఈయన వైదిక జ్యోతిష శాస్త్రవేత్తగా, పండితునిగా, పురోహితునిగా ప్రసిద్ధుడు. ఈయన జ్యోతిష శాస్త్రంలో 18 సంవత్సరాల అనుభవం గలవాడు. యాజుష స్మార్తము చదివి, పురోహితునిగా 25 సంవత్సరముల అనుభవం కలవాడు. ఖగోళ శాస్త్రంలో 13 సంవత్సరాల అనుభవజ్ఞుడు, పంచాంగకర్త.
ఫెన్సింగ్ లేదా ఖడ్గ యుద్ధం ఒక యుద్ద క్రీడ. ఆటపై గురి. ఎదుటి వ్యక్తి కదిలికలను వేగంగా గ్రహించడం. ఆటపై ఏకాగ్రత సాధించడం వంటి ప్రత్యేక లక్షణాలు కలిగిన ఆటల్లో ఫెన్సింగ్ ఒకటి. బాలికల ఆత్మరక్షణకు అండగా నిలిచే ప్రత్యేక క్రీడ ఇది.కరాటే, తైక్వాండో వంటి క్రీడల ద్వారా ఆడపిల్లలకు రక్షణ ఉంటుందని తల్లిదండ్రులు భావిస్తున్నారు. ఇలాంటి కోవకు చెందిన ఆటే ఫెన్సింగ్. దీనివలన ఎవరికీ ఎలాంటి గాయాలు కావు. ప్రాణాపాయమూ ఉండదు. పైగా ఎదుటి వ్యక్తులను ఎదుర్కొనే ఆత్మస్త్థెర్యం కలుగుతుంది. చేతిలో చిన్న కర్ర ఉన్నా ఖడ్గంలా ఉపయోగించే నేర్పరితనం ఉంటుంది. ఎదుటి వ్యక్తుల దాడిని ఎలా ఎదుర్కోవాలి?
ఎదుటి వ్యక్తులపై ఎలా దాడి చేయాలో నైపుణ్యాన్ని సాధించవచ్చు.మనదేశంలో చాలా క్రీడల్లాగే విద్య, ఉద్యోగాల్లో రెండు శాతం రిజర్వేషన్ ఉంటుంది. ఈ ఆటపై బాలికలు దృష్టి సారిస్తే శరీరాన్ని వేగంగా కదిలించడంతో పాటు ఆటపై పట్టు సాధించే అవకాశముంది.
ఈ ఆటలో ఖడ్గం ఉపయోగిస్తారు. ఆట ఆడేటప్పుడు తలకు మాస్క్, ఛెస్ట్‌గార్డ్, చేతులకు గ్లవ్స్, కాళ్లకు ప్రత్యేక బూట్లు ఉపయోగించడం వలన ప్రమాదం ఉండదు. జిల్లా, రాష్ట్రస్థాయి పోటీల్లో సాధారణ పరికరాలను ఉపయోగిస్తారు. అంపైర్లే పాయింట్లను నిర్ణయిస్తారు. జాతీయ, అంతర్జాతీయ స్థాయి పోటీల్లో ఖడ్గం ఎదుటి వ్యక్తికి తగలగానే స్కోర్‌బోర్డుపై పాయింట్లు నమోదు అవుతాయి. 1896లో ఒలింపిక్ క్రీడను ప్రారంభించినప్పుడు ఫెన్సింగ్ విభాగంలో పురుషులకు మాత్రమే అవకాశం కల్పించారు. 1920 నుంచి మహిళలకు కూడా అవకాశం కల్పించారు. వ్యక్తిగత విభాగం పోటీలో 12 నిమిషాల ఆట ఉంటుంది. ప్రతి మూడు నిమిషాలకు ఒకటిన్నర నిముషం విశ్రాంతి ఇస్తారు. గ్రూపు విభాగంలో నలుగురు క్రీడాకారులుంటారు. వీరిలో ముగ్గురు మ్రాతమే ఆడతారు. మొదటగా ఒక వ్యక్తి మూడు నిమిషాలు ఆడి పక్కకొస్తే రెండో వ్యక్తి ఆడతాడు. తరువాత మూడో వ్యక్తి ఆడతాడు.
ఫ్రెంచ్ దేశస్థులు ఒకప్పుడు యుద్ధంలో ఫెన్సింగ్‌ని ఉపయోగించేవారు. రాను రాను అదో క్రీడగా మారిపోయింది. 1896లో ఒలింపిక్ క్రీడలు ప్రారంభమైనప్పుడు ఈ క్రీడను అందులో ప్రవేశపెట్టారు. ఇందులో ముఖ్యంగా మూడు విభాగాలుంటాయి. ఈపీఈఈ అనేది మొదటి విభాగం. ఇందులో తల నుంచి కింద కాలు వరకు కత్తితో తాకవచ్చు. ఎఫ్‌వోఐఎల్ అనేది రెండో విభాగం. ఇందులో మెడ నుంచి నడుము వరకు మాత్రమే కత్తితో తాకించవచ్చు. ఇక ఎస్ఏబీఆర్ఈ అనేది మూడో విభాగం. ఇందులో తల భాగం నుంచి నడుము భాగం వరకు మాత్రమే కత్తితో తాకవచ్చు. ఈ ఆటలో ఉపయోగించే స్క్వాడ్ , తలకు ఉపయోగించే మాస్క్, చేతులకు గ్లౌవ్స్, ఛెస్ట్‌గార్డు, కాళ్లకు ప్రత్యేక బూట్లు ప్రధానం.
టప్పర్‌వేర్‌ను 1946 లో ఎర్ల్ సిలాస్ టప్పర్ లియోమిన్స్టర్, మసాచుసెట్స్ లో అభివృద్ధి చేశారు. అతను ఆహారాన్ని కలిగి ఉండటానికి, గాలి చొరబడకుండా ఉండటానికి గృహాలలో ఉపయోగించే ప్లాస్టిక్ కంటైనర్లను అభివృద్ధి చేశాడు, ఇది అప్పటి పేటెంట్ పొందిన "బర్పింగ్ సీల్" ను కలిగి ఉంది. టప్పర్ ఇప్పటికే 1938 లో టప్పర్‌వేర్ కోసం ప్లాస్టిక్‌ను కనుగొన్నాడు, కాని పార్టీ నేపధ్యంలో నిర్వహించిన "సేల్ త్రూ ప్రెజెంటేషన్" ఆలోచన ఆవిర్భావంతో ఉత్పత్తి విజయవంతమైంది.
టప్పర్‌వేర్ ప్రపంచ ప్రఖ్యాత వస్తు తయారీ సంస్థ. దీనిని 1946 లో ప్రారంభించారు.1942 లో ఎర్ల్ టప్పర్ తన మొదటి బెల్ ఆకారపు కంటైనర్‌ను అభివృద్ధి చేశాడు; వీరి బ్రాండ్ ఉత్పత్తులను 1948 సంవత్సరంలో ప్రజలకు పరిచయం చేశారు. టప్పర్ వేర్ అను పదము సాధారణంగా మూత కలిగి ఉన్న ప్లాస్టిక్ లేదా గాజు ఆహార నిల్వ పాత్రలను సూచించుటకు వాడుతారు.
మధ్యవర్తుల ప్రమేయం లేకుండా వినియోగదారులకు నేరుగా తమ సంస్థ వస్తు ఉత్పత్తుల అమ్మకం అనే మార్కెటింగ్ వ్యూహంతో టప్పర్‌వేర్ సంస్థ ప్రారంభమైనది. తద్వారా రెండవ ప్రపంచ యుద్ధం తర్వాత మహిళకు లభించిన స్వేఛ్చా స్వాతంత్రాలకు ఊతం ఇస్తూ వారు మరింత స్వావలంబన సాధించే దిశగా వారిని ఈ సంస్థ ప్రోత్సహించింది.
2013 సంవత్సరం నాటికి ఇండోనేషియా దేశం టప్పర్‌వేర్ అమ్మకాలలో తొలి స్థానంలో ఉన్నది. దాదాపు 200 మిలియన్ డాలర్ వస్తు అమ్మకాలతో ఈ దేశం తొలి స్థానాన్ని సాధించింది. దీని తర్వాత జర్మనీ దేశం అమ్మకాలలో రెండవ స్థానంలో ఉన్నది.
టప్పర్‌వేర్ సంస్థ తనే సొంతంగా వస్తు తయారీ చేసి, వాటి మార్కెటింగ్ కూడా స్వంతంగా చేసుకుంటుంది. 2007 సంవత్సరం నాటికి వీరికి దాదాపు 1.9 మిలియన్ డైరెక్టు వస్తు అమ్మకందారులు ఉన్నారు.
భౌతిక, గణిత శాస్త్రాలు ఆధారంతో గణాంకాలు, వివరణాత్మక విషయాలతో వ్యవస్థలు ఎలా పనిచేస్తాయో నేర్చుకుంటారు. కంప్యూటర్లు వాడటం సర్వసాధారణం అయినా చేతి గీతల ద్వారా ఊహలను పంచుకోవటం కూడా కావాలి. సర్క్యూట్ సిద్దాంతాలు (అనగా రెసిస్టర్లు, కెపాసిటర్లు.ఇండక్టర్లు. డయోడ్లు, ట్రాన్సిస్టర్లు) తప్పనిసరిగా నేర్చుకున్నా అందరూ రోజు వారి పనిలో వాడకపోవచ్చు. అయితే అతిపెద్ద స్థాయి ఇంటిగ్రేటెడ్ సర్క్యూట్సు తయారీకి క్వాంటమ్ మెకానిక్స్, సాలిడ్ స్టేట్ ఫిజిక్స్ అవసరం. సర్వ సాధారణంగా గణాంకల విశ్లేషణా నైపుణ్యము, కంప్యూటర్ అవగాహన సాంకేతిక ఊహలు అర్థం చేసుకునే నైపుణ్యాలు కావాలి. సాంకేతికపనే కాకుండా, ప్రతిపాదనలను కక్షిదారులతో చర్చించటం, బడ్జెట్ తయారీ, ప్రాజెక్టు నిర్వహణ చేయటం కూడా వీరి పనిలో భాగం.
చాలా అనుభవమున్న ఇంజనీర్లు ఇతర ఇంజనీర్ల జట్టుకి నేతృత్వము వహిస్తారు.చాలా ప్రాజెక్టులకి విషయవ్యక్తీకరణ ముఖ్యం కాబట్టి వ్రాతపూర్వక నైపుణ్యాలు కూడా ముఖ్యం. వీరి పని స్థలాలలో వైవిధ్యత వుంటుంది. ప్రయోగశాలలు, కార్యాలయాలు, గనుల దగ్గర కాంప్ ఆఫీసులు వుదాహరణలు. వీరు ఇతర సాంకేతిక వేత్తలను పర్యవేక్షించే అవకాశం కూడా వుంటుంది.
ఎలెక్ట్రానిక్ ఇంజనీరింగ్ ఎలక్ట్రిక్ మూలాలైన రెసిస్టర్, కెపాసిటర్, ఇండక్టర్, డయోడ్, ట్రాన్సిస్టర్ వాడి కావలసిన పనిని చేయటం.